b'\n_START_ARTICLE_\nChin Shan kjernekraftverk\n_START_PARAGRAPH_\nChin Shan kjernekraftverk er et kjernekraftverk som produserer elektrisk kraft i Taiwan. Anlegget ligger ved kysten i bydistriktet Jinshan i kommunen Taipei helt nord i landet, og er landets f\xc3\xb8rste kjernekraftverk i kommersiell drift. Byggingsprosjektet startet i 1969, og den f\xc3\xb8rste av anleggets to reaktorer ble satt i operativ drift i slutten av 1978. \xc3\x85ret senere var anlegget \xc3\xa5pnet for fullt, og i dag produserer de to reaktorene tilsammen om lag 1 272 MW. Noen mindre ulykker har funnet sted ved anlegget siden dets igangsetting.'